# Հոնկ Գոնկ

| Բնակավայր |
| --- |
| Հոնկ Գոնկ |
| չին.՝ 香港 |
|

|  |  |
| --- | --- |
| Դրօշակ | Զինանշան |
|  |  |

 |
|  |
| Երկիր |  Չինաստան |
| Ներքին բաժանում | Այլենդս?, Kwai Tsing District?, North District?, Gundumar Sai Kung?, Sha Tin District?, Tai Po?, Tsuen Wan District?, Tuen Mun District?, Yuen Long District?, Kowloon City District?, Kwun Tong District?, Sham Shui Po District?, Wong Tai Sin District?, Yau Tsim Mong District?, Central and Western District?, Eastern District?, Southern District? և Wan Chai District? |
| Chief Executive of Hong Kong? | John Lee? |
| Օրէնսդրական մարմին | Legislative Council of Hong Kong? |
| Հիմնադրուած է՝ | 1 Յուլիս 1997 |
| Տարածութիւն |
1105,69 քմ², 1649,34 քմ², 2755,03 քմ² ջրայինը 59,7 տոկոս |
| ԲԾՄ |
7±1 մեթր |
| Պաշտօնական լեզու | Դասական չինարէն |
| Բնակչութիւն | 7 413 070 մարդ (2021) |
| Կը գտնուի ափին | Shing Mun River? և Հարաւ Չինական Ծով |
| Ժամային գօտի | UTC+8 |
| Պաշտօնական կայքէջ | **Lua–ի սխալ՝ expandTemplate: template "ref-id" does not exist։** |
|  |

**Հոնկ Գոնկ** (Hong Kong), Չինաստանի յատուկ վարչական շրջան մը։

Անիկա կը գտնուի Չինաստանի հարաւային ափին, անմիջապէս Շենժենէն հարաւ, եւ կը կազմուի Հոնկ Գոնկի կղզիէն, Քոուլունէն եւ Նոր Տարածքէն։

7.5 միլիոն բնակչութեամբ՝ 1,114 քառակուսի քիլոմեթր (430 քառակուսի մղոն) տարածքի մը մէջ, Հոնկ Գոնկ կը դասուի աշխարհի չորրորդ ամէնէն խիտ բնակեցուած շրջաններուն շարքին։

Հոնկ Գոնկ ստեղծուած է իբրեւ Բրիտանական Կայսրութեան գաղութ, երբ Քինկ Տայնըսթին 1841-1842 թուականներուն Օփիումի Առաջին Պատերազմը կորսնցնելէ ետք, կը զիջի Հոնկ Գոնգ կղզին։

Գաղութը կ'ընդլայնի դէպի Քոուլուն թերակղզի 1860-ին, եւ հետագային 1898-ին Միացեալ Թագաւորութիւնը կը ստանայ Նոր Տարածքներու 99-ամեայ վարձակալութիւն։

1941-1945 թուականներուն, Երկրորդ Համաշխարհային Պատերազմի ընթացքին, Հոնկ Գոնկ կը բռնագրաւուի Ճափոնի կողմէ։ 1997-ին տարածքը կը փոխանցուի Միացեալ Թագաւորութենէն Չինաստան։ Հոնկ Գոնկ Չինաստանէն կը պահէ առանձին կառավարման եւ տնտեսական համակարգեր՝ «մէկ երկիր, երկու համակարգ» սկզբունքին տակ։

Ի սկզբանէ, իբրեւ գիւղատնտեսական եւ ձկնորսական գիւղերու տարածք, Հոնկ Գոնկ այսօր աշխարհի կարեւորագոյն տնտեսագիտական կեդրոններէն եւ առեւտրական նաւահանգիստներէն մէկն է։ Անիկա կը դասուի աշխարհի երրորդ ամէնէն կարեւոր համաշխարհային տնտեսագիտական կեդրոնը՝ Նիւ Եորքէն եւ Լոնտոնէն ետք, եւ կը հանդիսանայ արտահանման 9-րդ եւ ներմուծման 8-րդ ամէնէն մեծ տնտեսութիւն ունեցող վայրերէն մէկը։

### Հոնկ Գոնկի արժոյթը

Հոնկ Գոնկի տոլարը, աշխարհի մէջ ամէնէն շատ գործածուող արժոյթներուն շարքին իններորդն է։ Քաղաքը տունն է աշխարհի երրորդ ամէնէն մեծ միլիառատէրերու քանակին, եւ ունի նաեւ շատ բարձր կարողութեամբ անհատներու (UHNW) երկրորդ ամէնէն մեծ խումբը։

Հոնկ Գոնկ աշխարհի ամէնէն բարձրայարկ շէնքեր ունեցող շրջանն է, թէեւ բնակարանային պահանջարկը անընդհատ շատ բարձր է։ Ան նաեւ երկրորդ ամէնէն սուղ անշարժ գոյքի շուկան է եւ աշխարհի ամէնէն սուղ քաղաքներէն մէկը։

Հոնկ Գոնկ աշխարհի ամէնէն շատ այցելուած քաղաքներէն մէկն է։

Անիկա զարգացած շրջան մըն է՝ 0.955 Մարդկային Զարգացման Ցուցանիշով (HDI), որ զինք կը դասէ աշխարհին մէջ ութերորդ տեղը, եւ ներկայիս Ասիոյ մէջ միակ տարածքն է, որ կը գտնուի առաջին տասնեակին մէջ։

Հոնկ Գոնկ դասուած է իբրեւ Alpha+ քաղաք՝ «Globalization and World Cities Research Network»ի կողմէ։

Քաղաքը ունի աշխարհի ամէնէն բարձր կեանքի միջին տեւողութիւններէն մէկը, եւ բնակչութեան 90%-էն աւելի կ'օգտուի հանրային փոխադրամիջոցներէն։

## Պատկերասրահ

*
*
*
* Պօղոս Խաչիկ Աստուածատրեանի (Paul Chater) անունով Հոնկ Գոնկի կեդրոնական այգիին մէջ
* Պօղոս Խաչիկ Աստուածատրեանի (Paul Chater) անունով կը կոչուի Հոնկ Գոնկի գլխավոր պողոտան
* Պօղոս Խաչիկ Աստուածատրեանի (Paul Chater) անունով կը կոչուի Հոնկ Գոնկի մէկ այլ փողոցը
* Պօղոս Խաչիկ Աստուածատրեանի(Paul Chater) կարուցուած տաճարը Հոն Գոնկի մէջ
* Պօղոս Խաչիկ Աստուածատրեանի(Paul Chater) անունով հիմնադրութեան քարը տաճարին մէջ
* Պօղոս Խաչիկ Աստուածատրեանի անունով (Paul Chater) հիմնադրութեան քարը Կովլուն քաղաքամարզի խոլլի բակին մէջ
* Պօղոս Խաչիկ Աստուածատրեանի (Paul Chater) կառուցուած Կովլուն քաղաքամարզի խոլլի բակին մէջ